als_Latn dik_Latn sag_Latn
Sipas tij, ata i drejtuan gishtin dyshes Rama-Meta për të gjithë të keqen që ka mbërthyer vendin.
Sipas Bashës, qytetarët “lanë çdo gjë dhe erdhën dje në bashkimin e madh popullor për t’i drejtuar dyshes Rama-Meta fjalën dhe gishtin e akuzës për gjithë të keqen që ka mbërthyer vendin; që erdhën dhe kërkuan njëzëri dorëheqjen një orë e më parë të Ilir Metës, që erdhën dhe shpallën barrikadën më të fuqishme popullore në mbrojtje të lirive, ligjit, virtyteve dhe vlerave; që erdhën dhe dhanë shpresë e ndezën shpresë për vendin në orën me të vështirë; erdhën për të treguar së bashku se ka kthim, nga gremina në rrugën e mbarësisë, ka rrugëdalje nga qorrsokaku qeveritar, rrugëdalje që vjen nga bashkimi ynë, nga forca e popullit sovran”.
Kreu demokrat u shpreh se me protestën paqësore, shqiptarët u treguan dje vendin kukuvajkave të dyshes Rama-Meta që nbollën zi pa pushim, duke tentuar të frikësojnë njerëzit. “Por qytetarët vërtetuan se të frikësuar, të tmerruar janë qeveritarët, të frikësuar janë Edi Rama dhe Ilir Meta, që dje në ankth e panik mbyllën Parlamentin si asnjëherë më parë në historinë e këtyre 25 viteve, janë bërë me hije ora e sovranit në këmbë e të vendosur, për shkak të zullumit të pafre ku janë zhytur. Shqipëria e bashkuar në protestë i tha dje Ilir Metës ik, hapi rrugën drejtësisë, për akuzën e porositjes së vrasjes së dy deputetëve”, vijoi.
Sipas Bashës, protestuesit i kërkuan Edi Ramës që të heqë dorë nga presioni ndaj prokurorisë. aProtestuan kanë treguar sipas opozitës që janë kundër lakut në fyt të mazhorancës aktuale dhe se mbështesin njëzëri kauzën jetike të dekriminalizimit të Kuvendit. “Dje, shqiptarët masivisht dhe me entuziazëm, përqafuan nevojën për ofertën e re ku qytetari të kontrollojë qeverinë, e jo qeveria qytetarin. Oferta e re po vjen. Ajo po farkëtohet çdo ditë në komunikimin tonë me qytetarët. Oferta e re po vjen me qytetarët, prej qytetarëve, për qytetarët”, përfundoi ai.
als_Latn als_Latn als_Latn als_Latn